**Részvételi felhívás**

1. ***Az ajánlatkérő neve, címe, telefon-, és telefaxszámai:***

**MÁV Magyar Államvasutak Zártkörűen Működő Részvénytársaság**

rövidített cégnevén: MÁV Zrt.

székhelye: 1087 Budapest, Könyves Kálmán körút 54-60.

levelezési címe: 1087 Budapest, Könyves Kálmán körút 54-60.

cégbíróság és cégj. száma: Fővárosi Törvényszék Cégbírósága, Cg. 01-10-042272

adószáma: 10856417-2-44

KSH besorolási száma: 10856417-5221-114-01

számlaszáma: 10200971-21508668-00000000

Számlázási név: MÁV Zrt. 1087 Budapest, Könyves Kálmán körút 54-60.

Számlázási levelezési cím: MÁV Zrt. 1426  Budapest, Pf. 24.

***Kapcsolattartási cím:*** **MÁV Szolgáltató Központ Zrt. Integrált Ellátási Üzletág Szolgáltatás, Eszköz és IT Beszerzés**

1087 Budapest, Könyves Kálmán krt. 54-60.

 III. emelet 370. számú iroda

Kapcsolattartó megnevezése: Bori Beate

Kapcsolattartó elérhetőségei: Tel: 06/1-511-5159

 Fax: 06/1-511-8534

 E-mail: bori.beate@mav-szk.hu

1. ***A választott eljárásrend és annak fajtája:***

Ajánlatkérő a Közbeszerzésekről szóló 2015. évi CXLIII. törvény (a továbbiakban: „**Kbt.**”) 113. § (1) bekezdés alapján a Kbt. Harmadik része szerinti - ***figyelemmel a 307/2015. (X. 27.) Korm. rendeletben*** *foglaltakra*, összefoglaló tájékoztató közzétételével meghirdetett tárgyalásos közbeszerzési eljárást kezdeményez.

Ajánlatkérő az eljárás során a közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Korm. rendelet előírásait figyelembe véve fog eljárni.

1. ***A közbeszerzési dokumentumok rendelkezésre bocsátásának módja és pénzügyi feltételei:***

Ajánlatkérő jelen részvételi felhívás mellékleteként közbeszerzési dokumentumokat készít.

A közbeszerzési dokumentumok térítésmentesen kerülnek rendelkezésre bocsátásra.

A közbeszerzési dokumentumok rendelkezésre bocsátásának módja: A közbeszerzési dokumentumok a Kbt. 39. § (1) bekezdés szerint korlátlanul és teljeskörűen, közvetlenül és díjmentesen elektronikusan elérhetőek az alábbi tárhelyen:

http://www.mavcsoport.hu/mav-csoport/beszerzesi-hirdetmenyek/folyamatban

A közbeszerzési dokumentumokat jelentkezésenként legalább egy részvételre jelentkezőnek, vagy a jelentkezésben megnevezett alvállalkozónak elektronikus úton el kell érnie a részvételi határidő lejártáig.

A közbeszerzési dokumentumok másra át nem ruházhatóak.

1. ***Az ajánlatkérő által a szerződéshez rendelt elnevezés:***

**A MÁV Zrt. tulajdonában, illetve vagyonkezelésében álló egyes ingatlanok vagyonbiztosítási szerződése.**

1. ***A beszerzés tárgya és mennyisége:***

**A MÁV Zrt. tulajdonában, illetve vagyonkezelésében álló egyes ingatlanok vagyonbiztosítási szerződése.**

**A vagyonbiztosított épületek darabszáma: 139, újrapótlási összértéke: 151.777.236.867 Ft**

CPV-kód: 66515200-5 - Vagyonbiztosítási szolgáltatások

1. ***Opció***:

+30% mennyiségi eltérés (azaz 197.310.407.927 Ft az épületek újrapótlási összértéke).

1. ***A teljesítés határideje:***

A szerződés hatályba lépésétől számított 24 hónap.

1. ***A teljesítés helye:***

Magyarország területe. A biztosítási fedezet a Magyarországon, a szerződéstervezet 1. sz. mellékletében meghatározott kockázatviselési helyeken bekövetkezett biztosítási eseményekre terjed ki.

NUTS-kód: HU 1

1. ***A szerződést biztosító mellékkötelezettségek:***

Ajánlatkérő késedelmes fizetés esetén a Ptk. 6:155 §-ban meghatározott mértékű késedelmi kamatot fizet, az ott meghatározottak szerinti feltételekkel.

A szerződés biztosítékainak részletes leírását a részvételi felhívást kiegészítő közbeszerzési dokumentumok részét képező szerződés-tervezet tartalmazza.

1. ***Az ajánlatkérő pénzügyi ellenszolgáltatásainak feltételei:***

Az ajánlattétel, a szerződés, az elszámolás és a kifizetések pénzneme a magyar forint (HUF).

Részvételre jelentkező évente jogosult számlát kiállítani. A benyújtott számla átutalással kerül kiegyenlítésre a kézhezvételétől számított 30 naptári napon belül, a Ptk. 6:130. § (1) – (2) bekezdéseiben foglaltak szerint.

A kifizetés során a Kbt. 135. §, valamint az Adózás rendjéről szóló 2003. évi XCII. törvény 36/A. § rendelkezési irányadóak.

Ajánlatkérő késedelmes fizetése esetén nyertes részvételre jelentkezőnek jogában áll a Ptk. 6:155. § (1) bekezdése szerinti késedelmi kamatot felszámítani.

Ajánlatkérő előleget nem fizet.

A részletes fizetési feltételeket a szerződéstervezet tartalmazza.

1. ***Annak meghatározása, hogy a részvételre jelentkező tehet-e többváltozatú ajánlatot:***

Részvételre jelentkező nem tehet többváltozatú ajánlatot.

1. ***Annak meghatározása, hogy a részvételre jelentkező a beszerzés tárgyának egy részére tehet-e ajánlatot:***

Ajánlatkérő tárgyi közbeszerzési eljárásban nem teszi lehetővé a részajánlat tételt, tekintettel a beszerzés jellegére. A vagyonbiztosítás éves szolgáltatási limitje biztosítástechnikailag nem megbontható szolgáltatás.

1. ***Az ajánlatok elbírálásának szempontja:***

Ajánlatkérő a tárgyi eljárásban értékelési szempontként a Kbt. 76. § (2) bekezdés c) pontja, valamint a Kbt. 76. § (5) bekezdése alapján a legjobb ár-érték arány szempontját alkalmazza az alábbi részszempontok szerint:

|  |  |  |
| --- | --- | --- |
|  | Részszempont | Súlyszám |
| 1. | Díjtétel (ezrelékben) | 90 |
| 2. | Dedikált kapcsolattartó biztosítása (igen/nem) | 10 |

A legjobb ár-érték arányú ajánlat kiválasztásának értékelési szempontja esetén az ajánlatok részszempontok szerinti tartalmi elemeinek értékelése során adható pontszám alsó és felső határa: 1-10 pont.

A pontszámítás módszere:

**Az 1. értékelési résszempont tekintetében:** fordított arányosítás módszere

A részszempontok esetén ajánlatoknak az elbírálás részszempontjai szerinti tartalmi elemeit a ponthatárok között értékeli úgy, hogy a legjobb tartalmi elemre az értékelési pontszám maximumát adja. A többi ajánlat részszempont szerinti pontszáma a legjobb tartalmi elemhez viszonyított arány szerint kerül megállapításra, kettő tizedes jegyre való kerekítés mellett.

A biztosítás díja a díjtétel és a biztosítási összeg szorzata, amely forintban fizetendő. Az ajánlatban szereplő díjtételnek fix díjtételnek kell lennie, vagyis az ajánlattevők semmilyen formában és semmilyen hivatkozással sem tehetnek változó díjtételt tartalmazó ajánlatot.

Az értékelés módszere az 1. értékelési részszempontok esetében a fordított arányosítás, azaz az ajánlatkérő számára legelőnyösebb (legalacsonyabb) ajánlati elem kapja a maximális pontot, a többi matematikai aránypárral megállapított pontértéket kap. (Közbeszerzési Hatóság útmutatója a nyertes ajánlattevő kiválasztására szolgáló értékelési szempontrendszer alkalmazásáról (KÉ 2016. évi 147. szám 2016. december 21.) I. számú melléklet A. pont 1.ba alpontja szerint)

Ajánlatkérő az ajánlati elemek pontszámait az alábbi képlettel számolja:



ahol

P: a vizsgált ajánlati elem adott szempontra vonatkozó pontszáma

Pmax: a pontskála felső határa (10 pont)

Pmin: a pontskála alsó határa (1 pont)

Alegjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme

**A 2. értékelési résszempont tekintetében:** abszolút értékelés / pontozás

Az értékelés módszere a 2. értékelési részszempontok esetében pontozás, a Közbeszerzési Hatóság útmutatója a nyertes ajánlattevő kiválasztására szolgáló értékelési szempontrendszer alkalmazásáról (KÉ 2016. évi 147. szám 2016. december 21.) I. számú melléklet B. pont 1. alpontja szerint)

Dedikált kapcsolattartó biztosítása - abszolút értékelés / pontozás

- igen: 10 pont

- nem: 1 pont

Az eljárás nyertese az az ajánlattevő, aki az ajánlatkérő részére a részvételi felhívásban és a közbeszerzési dokumentumokban meghatározott feltételek alapján, valamint az értékelési szempontok szerint a legkedvezőbb érvényes ajánlatot tette.

Ajánlatkérő dedikált kapcsolattartón jelen szerződés vonatkozásában azt a biztosítónál alkalmazásban álló munkatársat érti, akit a biztosító Ajánlatkérő rendelkezésre bocsát (megnevezett elérhetőségekkel) munkaidőben 9-17 óra között, azért hogy Ajánlatkérő a biztosítási szerződéssel kapcsolatos kérdéseivel fel tudja keresni közvetlenül.

Ajánlatkérő számára azért előnyös, mert nem a nyertes ajánlattevő központi ügyfélszolgáltató elérhetőségét szükséges használni, ezzel gyorsítva az ügyintézést. A dedikált kapcsolattartót - vállalása esetén - a szerződés teljes időtartama alatt szükséges biztosítania nyertes ajánlattevőnek.

Ajánlatkérő a legjobb ár-érték arányt tartalmazó ajánlat kiválasztása során az ajánlatoknak az értékelési szempontok szerinti tartalmi elemeit a Kbt. 76. § (9) bekezdés d) pontja alapján meghatározott módszerrel értékeli, majd az egyes tartalmi elemekre adott értékelési pontszámot megszorozza a súlyszámmal, a szorzatokat pedig ajánlatonként összeadja. Az az ajánlat minősül a legkedvezőbbnek, amelynek az összpontszáma a legnagyobb.

Ha több ajánlatnak azonos az előző bekezdés szerint kiszámított összpontszáma, az az ajánlat minősül a legjobb ár-érték arányúnak, amely a nem egyenlő értékelési pontszámot kapott értékelési szempontok közül a legmagasabb súlyszámú szempontra nagyobb értékelési pontszámot kapott.

Az ajánlatkérő jogosult közjegyző jelenlétében sorsolást tartani és a sorsolás alapján kiválasztott ajánlattevőt az eljárás nyertesének nyilvánítani, ha a legjobb ár-érték arányú ellenszolgáltatást két vagy több ajánlat azonos mértékben (azonos pontszámmal) tartalmazza.

1. ***A kizáró okok:***

*14.1. Kizáró okok:*

Az eljárásban nem lehet részvételre jelentkező, ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) bekezdés g)-k), m) és q) pontjában foglalt kizáró okok bármelyike fennáll.

*14.2. A kizáró okok igazolási módja:*

A Kbt. 114. § (1) bekezdésben foglaltak alapján, valamint a 321/2015. (X. 30.) Korm. rendelet 17. § (1) bekezdése alapján a részvételre jelentkezőnek részvételi jelentkezésében nyilatkozatot kell benyújtania, hogy nem tartozik a fenti kizáró okok hatálya alá, valamint a Kbt. 62. § (1) bekezdés k) pont kb) pontját a 8. § i) pont ib) alpontjában és a 10. § g) pont gb) alpontjában foglaltak szerint kell igazolnia.

A 321/2015. (X. 30.) Korm. rendelet 17. § (2) bekezdése alapján részvételre jelentkező az alvállalkozója és adott esetben az alkalmasság igazolásában részt vevő szervezet vonatkozásában csak nyilatkozatot köteles benyújtani arról, hogy az érintett gazdasági szereplők vonatkozásában nem állnak fenn az eljárásban előírt kizáró okok.

A csatolandó nyilatkozatoknak a részvételi felhívás megküldése napjánál nem régebbi keltezésűnek kell lenniük.

Az egységes európai közbeszerzési dokumentum nem alkalmazandó, azonban az ajánlatkérő köteles elfogadni, ha a részvételre jelentkező a 321/2015 (X. 30.) Korm. rend. 7. § szerinti - korábbi közbeszerzési eljárásban felhasznált - egységes európai közbeszerzési dokumentumot nyújt be, feltéve, hogy az abban foglalt információk megfelelnek a valóságnak, és tartalmazzák az ajánlatkérő által a kizáró okok és az alkalmasság igazolása tekintetében megkövetelt információkat. Az egységes európai közbeszerzési dokumentumban foglalt információk valóságtartalmáért a részvételre jelentkező felel.

Ajánlatkérő felhívja a gazdasági szereplők figyelmét, hogy a jelen felhívásban előírt kizáró okok előzetes igazolására vonatkozóan, az eljárás részvételi szakaszában kizárólag a Kbt. 114. § (2) bekezdés szerinti nyilatkozatot tudja figyelembe venni; e tekintetben Ajánlatkérő nem veszi figyelembe, nem értékeli a jelentkezésben adott esetben becsatolásra kerülő bármilyen más, kizáró okokhoz kapcsolódó igazolást, egyéb nyilatkozatot, dokumentumot csak a Kbt. 69. § (4) bekezdése szerinti bírálat során.

A kizáró okokra vonatkozó igazolásokat az eljárás 2., ajánlattételi szakaszában, a Kbt. 69. § (4) bekezdése alapján Ajánlatkérő felhívására szükséges benyújtani.

Az ajánlatkérő a Kbt. 74. § (1) bekezdése alapján kizárja az eljárásból azt a részvételre jelentkezőt, ajánlattevőt, alvállalkozót vagy az alkalmasság igazolásában részt vevő szervezetet, aki az előírt kizáró okok hatálya alá tartozik, vagy aki részéről az előírt kizáró ok az eljárás során következett be.

A 62. § (1) bekezdés h) és j) pontjában meghatározott időtartamot mindig a kizáró ok fenn nem állásának ellenőrzése időpontjától kell számítani.

Ajánlatkérő nem zárhatja ki az eljárásból azt a részvételre jelentkezőt, alvállalkozót vagy az alkalmasság igazolásában részt vevő szervezetet, aki a Kbt. 64. § rendelkezései alapján öntisztázás keretében igazolta, hogy a részvételi jelentkezés benyújtását megelőzően olyan intézkedéseket hozott, amelyek a kizáró okok fennállásának ellenére kellőképpen igazolják a megbízhatóságát.

Ha a Közbeszerzési Hatóság a Kbt. 188. § (4) bekezdése szerinti - vagy bírósági felülvizsgálata esetén a bíróság a Kbt. 188. § (5) bekezdése szerinti - jogerős határozata kimondja az adott kizáró ok hatálya alatt álló gazdasági szereplő megbízhatóságát, az ajánlatkérő mérlegelés nélkül köteles azt elfogadni. A jogerős határozatot a gazdasági szereplő a részvételi jelentkezésében köteles benyújtani.

1. ***Az alkalmassági követelmények:***

**Műszaki-szakmai alkalmassági követelmény és igazolási mód**:

Valamennyi alkalmassági feltétel kapcsán a részvételre jelentkezőnek a részvételi jelentkezésében a Kbt. 114. § (2) bekezdése alapján alkalmazandó 67. § (1) bekezdése szerinti nyilatkozat benyújtásával kell előzetesen igazolnia, hogy az előírt alkalmassági feltételnek megfelel. Ajánlatkérő az előzetes igazolás során elfogadja az érintett gazdasági szereplő egyszerű nyilatkozatát részletes információk kérése nélkül.

**M/1.**

Az ajánlattevőnek a Kbt. 65. § (1) bekezdésének b) pontja és a 321/2015. (X.30.) Korm. rendelet. 21. § (3) bekezdésének a) pontja alapján csatolnia kell a részvételi felhívás megküldésének napjától visszafelé számított 3 évben (36 hónapban) befejezett és legfeljebb 72 hónapon belül megkezdett legjelentősebb közbeszerzés tárgya (vagyonbiztosítási szolgáltatás) szerinti referenciáinak ismertetését, amelyet a 321/2015. (X.30.) Korm. rendelet 23. §-a alapján kell igazolni.

Az igazolásnak/nyilatkozatnak legalább a következő adatokat kell tartalmaznia:

- a teljesítés ideje (kezdés és befejezés év/hónap/nap pontossággal);

- a szerződést kötő másik fél neve, székhelye/lakcíme és telefonszáma;

- szolgáltatás tárgyának, mennyiségének ismertetése (olyan részletezettséggel, hogy abból megállapítható legyen az alkalmassági követelménynek való megfelelés),

- továbbá nyilatkoznia kell arról, hogy a teljesítés az előírásoknak és a szerződésnek megfelelően történt-e.

Az igazolás/nyilatkozat tartalmazzon minden olyan adatot, mely az alkalmasság megítéléséhez a minimumkövetelményekben megfogalmazásra került.

Ajánlatkérő rögzíti, hogy amennyiben egy részvételi jelentkező referenciaként olyan korábbi tevékenységet kíván bemutatni, amelyben projekttársaság tagjaként teljesített, abban az esetben az Ajánlatkérő csak azt fogadja el az alkalmasság igazolásaként, amely projekttársaság tagjaként saját hányadban kielégíti az előírt alkalmassági feltételeket, figyelemmel a Kbt. 140. § (9) bekezdésében meghatározottakra is. (kérjük emiatt a teljesítés bemutatásáról szóló nyilatkozatban adják meg a saját teljesítés mértékét százalékban vagy forintban).

Közös részvételre jelentkezés esetén a 321/2015. Korm. rendelet 22. § (5) bekezdése is alkalmazandó.

Ajánlatkérő az alkalmassági feltétel igazolása kapcsán felhívja a figyelmet a Kbt. 65. § (6)-(7) bekezdéseire és a 321/2015. (X.30.) Korm. rendelet 24. § (1) bekezdésére, valamint a 321/2015. (X. 30.) Korm. rendelet 21. § 3 a) pontjában foglaltakra.

**A műszaki-szakmai alkalmasság minimumkövetelménye(i):**

**M/1.**

Alkalmatlan részvételi jelentkező, ha nem rendelkezik a részvételi felhívás megküldésének napjától visszafelé számított 3 évben (36 hónapban) befejezett és legfeljebb 72 hónapon belül megkezdett, a közbeszerzés tárgyára (vagyonbiztosítási szolgáltatás) vonatkozó referenciával, amelyben a biztosított vagyon értéke eléri vagy meghaladja a nettó 50.000.000.000 Ft-ot.

Az M/1. pont szerinti alkalmassági feltételnek való megfelelés több szerződéssel is igazolható.

Ajánlatkérő referenciaként a vizsgált időszak (részvételi felhívás megküldését megelőző három év) alatt befejezett, de legfeljebb hat éven belül megkezdett közbeszerzés tárgyára (vagyonbiztosítási szolgáltatás) vonatkozó szolgáltatás megrendeléseket veszi figyelembe.

Az alkalmasság igazolására vonatkozó dokumentumokat az eljárás 2., ajánlattételi szakaszában, az Ajánlatkérő felhívására szükséges benyújtani.

Ajánlatkérő felhívja a figyelmet, hogy a részvételi jelentkező által a részvételi jelentkezésében az ajánlatkérő erre vonatkozó felhívása nélkül benyújtott igazolásokat az ajánlatkérő figyelmen kívül hagyhatja, azonban a Kbt. 69.§ (4) bekezdés szerinti bírálat során figyelembe veszi.

Ajánlatkérő közli, hogy a nem forintban rendelkezésre álló adatokat  eredeti devizanemben kéri megadni. Az idegen devizanemben megadott értékek, adatok forintra történő átszámítására ajánlatkérő a teljesítés befejezésének időpontjában érvényes MNB devizaárfolyamot alkalmazza, illetve ennek hiányában az ECB által ugyanebben az időpontban jegyzett devizák keresztárfolyamából számított árfolyam kerül alkalmazásra.

**Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont]:**

**SZ/1.**

Alkalmatlan részvételi jelentkező, ha nem rendelkezik a biztosítási tevékenységekről szóló 2014. évi LXXXVIII. törvény 369. § (2) bekezdése alapján biztosítási tevékenység folytatásához szükséges engedéllyel.

**Szakmai tevékenység végzésére vonatkozó alkalmasság igazolása:**

**SZ/1.**

A Kbt. 65. § (1) bekezdés c) pontja, valamint a 321/2015. (X. 30.) Korm. rendelet 26. § (1) bekezdés b) pontja és 26. § (3) bekezdése alapján Ajánlatkérő a <https://apps.mnb.hu/regiszter/> weboldalon ellenőrzi a szükséges engedély meglétét, így részvételi jelentkező részéről nem szükséges az engedély másolati példányának benyújtása.

1. ***Hiánypótlás lehetőségének biztosítása:***

Ajánlatkérő a hiánypótlás lehetőségét a Kbt. 71. § szerint biztosítja.

1. ***Részvételi jelentkezési határidő:***

**2017. augusztus 22. 14.00 óra**

1. ***A részvételi jelentkezés benyújtásának címe:***

**MÁV Szolgáltató Központ Zrt.**

1087 Budapest, Könyves Kálmán krt. 54-60. - III. emelet 370. számú iroda

Ajánlatkérő felhívja a részvételre jelentkezők figyelmét arra, hogy ajánlatkérő kapcsolattartási pontjaként megjelölt székházban beléptető rendszer működik, és emiatt az épületbe történő belépés a portai regisztráció miatt időigényes (előre láthatólag 20-25 perc). Ennek figyelembevétele a részvételre jelentkezők részéről elengedhetetlen, különös tekintettel az ajánlatok benyújtásának napjára. Az ebből eredő bárminemű késedelemért ajánlatkérő felelősséget nem vállal.

1. ***Az ajánlattétel és a jelentkezés nyelve:***

Magyar. Más nyelven nem nyújtható be részvételre jelentkezés és ajánlat.

1. ***A részvételi jelentkezések felbontásának helye, ideje:***

**MÁV Szolgáltató Központ Zrt.**

1087 Budapest, Könyves Kálmán krt. 54-60. – III. emelet 346. számú tárgyaló

**2017. augusztus 22. 14.00 óra**

1. ***A részvételi jelentkezések felbontásán jelenlétre jogosultak:***

A részvételi jelentkezések felbontásánál Kbt. 68. § (3) bekezdésében meghatározott személyek lehetnek jelen. A részvételi jelentkezések felbontását ajánlatkérő a Kbt. 68. § (1) - (4) és (6) bekezdéseiben meghatározottak szerint végzi.

1. ***Az ajánlati kötöttség minimális időtartama:***

A végleges ajánlat benyújtásától számított 60 nap.

Ajánlatkérő az ajánlati kötöttséggel kapcsolatosan külön felhívja a figyelmet a Kbt. 131. § (5) bekezdésére.

1. ***A tárgyalás lefolytatásának menete, és az ajánlatkérő által előírt alapvető szabályai***

A tárgyalás arra irányul, hogy Ajánlatkérő a legkedvezőbb érvényes ajánlatot tevővel és a legkedvezőbb feltételekkel köthessen szerződést.

Ajánlatkérő az ajánlattevőkkel egy – szükség esetén több – fordulóban az ajánlattevői képviselők együttes jelenlétében tárgyal az ajánlati árról, a műszaki tartalomról, valamint a szerződéses feltételekről. Ajánlatkérő a tárgyalásokat tervezetten az ajánlattevők együttes részvételével tartja, de fenntartja a jogot, hogy külön-külön is tárgyalhasson az ajánlattevőkkel, mely döntését ajánlatkérőnek indokolnia nem kell.

A tárgyaláson elhangzó nyilatkozatok jegyzőkönyvben kerülnek rögzítésre. Az ajánlatkérő a Kbt. 88. § (6) bekezdés alapján felhívja a figyelmet, hogy a tárgyalás során a közbeszerzés tárgya és feltételei nem változhatnak olyan módon, hogy:

a) az eljárást meghirdető vagy megindító felhívásban, az ajánlattételi felhívásban és az egyéb közbeszerzési dokumentumokban közölt feltételek olyan jelentős mértékben módosuljanak vagy egészüljenek ki, amely torzítja a versenyt vagy sérti a gazdasági szereplők esélyegyenlőségét, különösen ha az új feltételek ismerete alapvetően befolyásolhatta volna az érdekelt gazdasági szereplők arra vonatkozó döntését, hogy a közbeszerzési eljárásban tudnak-e részvételre jelentkezni, vagy a változás következtében valamelyik ajánlattevő nem lenne képes a tárgyalások befejezésével végleges ajánlatot tenni,

b) az értékelés szempontjai vagy módszere változzon,

c) az ajánlatkérő által meghatározott, a 87. § (1) bekezdés szerinti minimumkövetelmények változzanak.

A tárgyalás során az ajánlattevő módosításokat, javaslatokat fogalmazhat meg a szerződéses feltételekkel kapcsolatban, azzal, hogy az ajánlattevő által javasolt elemek közül ajánlatkérő kiválaszthatja azon szerződéses feltételeket, amelyek mentén szerződni kíván a nyertes ajánlattevővel.

A tárgyaláson résztvevő ajánlattevői képviselő(k)nek cégjegyzési jogosultsággal, vagy a cégjegyzésre jogosulttól származó, az ajánlattétel körében érvényes, teljes körű meghatalmazással kell rendelkeznie(ük). Az első tárgyalási forduló befejeztével ajánlatkérő a tárgyalást tervezetten lezárja.

Ajánlattevő ajánlatát a tárgyaláson elhangzottak alapján módosíthatja. A tárgyalás lezárását követően megtett ajánlat lesz a végső (végleges), értékelésre kerülő ajánlat.

Az ajánlatkérő minden, a tárgyalásokon részt vevő ajánlattevőt - a végleges ajánlatok vagy a tárgyalások során az ajánlattevőktől kért módosított ajánlatok benyújtását megelőzően - az ajánlatuk módosításához megfelelő időben értesít a műszaki leírás vagy más közbeszerzési dokumentum bármely módosításáról.

Az ajánlatkérőnek - ha az ajánlattételi felhívás erre vonatkozóan nem adott pontos információt - előzetesen egyértelműen az ajánlattevők tudomására kell hoznia, hogy mikor fogja a tárgyalásokat lezárni. A tárgyalások lezárásaként az ajánlatkérő az ajánlattevőket felhívja egy végleges ajánlat írásban történő beadására. Az ajánlatkérőnek a végleges ajánlatok beadásának határidejét is meg kell adnia.

Amennyiben az ajánlattevő nem, vagy nem megfelelő képviseleti jogosultsággal jelenik meg a tárgyaláson vagy végleges ajánlatot nem tesz, az ajánlattételi határidőre benyújtott első ajánlata kerül értékelésre.

A tárgyalás lezárásával áll be az ajánlattevő ajánlati kötöttsége.

A végső ajánlatok bírálata és értékelése során az ajánlatkérő a Kbt. 89. § b)-c) pontjaiban foglaltak szerint jár el.

1. ***Ajánlatkérő alkalmazza-e a Kbt. 114. § (11) bekezdését:***

Ajánlatkérő nem alkalmazza a Kbt. 114. § (11) bekezdését.

1. ***A szerződés EU-s alapokból finanszírozott projekttel és/vagy programmal kapcsolatos:***

Nem.

1. ***Egyéb információk:***
2. Formai előírások: A részvételi jelentkezést írásban, 1 eredeti, papír alapú példányban, összefűzve, zárt csomagolásban, a jelen felhívásban megadott címre közvetlenül vagy postai úton kell benyújtani az ajánlattételi határidő lejártáig.

A részvételi jelentkezésnek tartalomjegyzéket kell tartalmaznia, amely alapján az ajánlatban szereplő dokumentumok oldalszám alapján megtalálhatóak.

A csomagoláson

***Részvételi jelentkezés***

***„A MÁV Zrt. tulajdonában, illetve vagyonkezelésében álló egyes ingatlanok vagyonbiztosítási szerződése”***

***A részvételi jelentkezési határidő lejártáig felbontani tilos!***

megjelölést kell feltüntetni.

A részvételi jelentkezésben lévő minden dokumentumot (nyilatkozatot) a végén alá kell írnia az erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak.

A részvételi jelentkezés minden olyan oldalát, amelyen – a részvételi jelentkezés beadása előtt - módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

Részvételre jelentkező köteles csatolni továbbá a cégszerűen aláírt eredeti - a papír alapú példánnyal mindenben megegyező – részvételi jelentkezését teljes terjedelmében írásvédett (jelszó nélkül olvasható, nem szerkeszthető) formátumban egy elektronikus adathordozón (Pl.: CD vagy DVD) a papír alapú példányt tartalmazó zárt csomagolásban elhelyezve.

Részvételre jelentkező köteles csatolni a kifejezett nyilatkozatát arra vonatkozólag, hogy a fentiek szerinti adathordozón benyújtott részvételi jelentkezésének tartalma teljes mértékben megegyezik az általa benyújtott eredeti megjelölésű részvételi jelentkezés tartalmával.

1. A részvételi jelentkezésben a Kbt. 66. § (5) bekezdése alapján az oldalszámokkal ellátott tartalomjegyzéket követően a cégjegyzésre jogosult személy vagy az általa a részvételi jelentkezés aláírására felhatalmazott személy aláírásával ellátott felolvasólapot kell becsatolni, amelyen szerepeltetni kell a részvételre jelentkező (közös részvételre jelentkezés esetén valamennyi részvételre jelentkező) nevét, székhelyét, telefon és telefax számát valamint email címét. A felolvasólap mintáját Ajánlatkérő a közbeszerzési dokumentumok iratmintái között szerepelteti.
2. Részvételre jelentkezőnek és adott esetben az alkalmasság igazolásában részt vevő más szervezetnek az alábbi cégokmányokat kell az ajánlathoz csatolni:
3. a részvételi jelentkezést aláíró(k) aláírási címpéldányát, vagy a 2006. évi V. törvény 9. § (1) bekezdés szerinti aláírás-mintáját;
4. a cégkivonatban nem szereplő kötelezettségvállaló(k) esetében a cégjegyzésre jogosult személytől származó, a részvételi jelentkezés aláírására vonatkozó (a meghatalmazó és a meghatalmazott aláírását is tartalmazó) írásos meghatalmazást;
5. folyamatban lévő változásbejegyzési eljárás esetében részvételre jelentkezőnek csatolni kell a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. Amennyiben nincs folyamatban lévő változásbejegyzési eljárás, akkor a részvételi jelentkezéshez csatolni kell a részvételre jelentkező erre vonatkozó nyilatkozatát.
6. A Kbt. 62. § (1) bekezdés k) pont kb) alpontja tekintetében a részvételre jelentkezőnek a részvételi jelentkezésében csatolnia kell nyilatkozatát arról, hogy olyan társaságnak minősül-e, melyet nem jegyeznek szabályozott tőzsdén, vagy amelyet szabályozott tőzsdén jegyeznek; ha a részvételre jelentkezőt nem jegyzik szabályozott tőzsdén, akkor a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény (a továbbiakban: pénzmosásról szóló törvény) 3. § r) pont ra)-rb) vagy rc)-rd) alpontja szerint definiált valamennyi tényleges tulajdonos nevének és állandó lakóhelyének bemutatását tartalmazó nyilatkozatot szükséges benyújtani; ha a gazdasági szereplőnek nincs a pénzmosásról szóló törvény 3. § r) pont ra)-rb) vagy rc)-rd) alpontja szerinti tényleges tulajdonosa, úgy erre vonatkozó nyilatkozatot szükséges csatolni.

A pénzmosásról szóló törvény 3. § r) pontja alapján tényleges tulajdonos:

*ra)* az a természetes személy, aki jogi személyben vagy jogi személyiséggel nem rendelkező szervezetben közvetlenül vagy – a Polgári Törvénykönyvről szóló 2013. évi V. törvény (a továbbiakban: Ptk.) 8:2. § (4) bekezdésében meghatározott módon – közvetve a szavazati jogok vagy a tulajdoni hányad legalább huszonöt százalékával rendelkezik, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,

*rb)*az a természetes személy, aki jogi személyben vagy jogi személyiséggel nem rendelkező szervezetben – a Ptk. 8:2. § (2) bekezdésében meghatározott – meghatározó befolyással rendelkezik,

rc) az a természetes személy, akinek megbízásából valamely ügyleti megbízást végrehajtanak,

rd) alapítványok esetében az a természetes személy,

1. aki az alapítvány vagyona legalább huszonöt százalékának a kedvezményezettje, ha a leendő kedvezményezetteket már meghatározták,

2. akinek érdekében az alapítványt létrehozták, illetve működtetik, ha a kedvezményezetteket még nem határozták meg, vagy

3. aki tagja az alapítvány kezelő szervének, vagy meghatározó befolyást gyakorol az alapítvány vagyonának legalább huszonöt százaléka felett, illetve az alapítvány képviseletében eljár.

1. Részvételre jelentkező köteles részvételi jelentkezéséhez csatolni a Kbt. 66. § (4) bekezdése szerinti nyilatkozatát arra vonatkozólag, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e.
2. Valamennyi alkalmassági feltétel kapcsán részvételre jelentkezőnek az részvételi jelentkezésében a Kbt. 114. § (2) bekezdése alapján alkalmazandó 67. § (1) bekezdése szerinti nyilatkozat benyújtásával kell előzetesen igazolnia, hogy az előírt alkalmassági feltételnek megfelel. Ajánlatkérő az előzetes igazolás során elfogadja az érintett gazdasági szereplő egyszerű nyilatkozatát részletes információk kérése nélkül.
3. Részvételre jelentkező köteles a Kbt. 66. § (6) bekezdés rendelkezései alapján részvételi jelentkezésében megjelölni

a) a közbeszerzésnek azt a részét (részeit), amelynek teljesítéséhez a részvételre jelentkező alvállalkozót kíván igénybe venni,

b) az ezen részek tekintetében igénybe venni kívánt és a részvételi jelentkezés benyújtásakor már ismert alvállalkozókat.

**Amennyiben részvételre jelentkező nem kíván alvállalkozót igénybe venni, a nemleges tartalmú nyilatkozatot ebben az esetben is csatolni szükséges!**

1. Ajánlatkérő felhívja részvételre jelentkezők figyelmét, hogy a Kbt. 138. § (3) bekezdésére tekintettel a nyertes ajánlattevő legkésőbb a szerződés megkötésének időpontjában köteles az ajánlatkérőnek valamennyi olyan alvállalkozót bejelenteni, amely részt vesz a szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt. A nyertes ajánlattevő a szerződés teljesítésének időtartama alatt köteles az ajánlatkérőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.
2. A részvételi jelentkezésnek tartalmaznia kell a részvételre jelentkező kifejezett nyilatkozatát a Kbt. 65. § (7) bekezdésére vonatkozóan. **A nemleges tartalmú nyilatkozatot is csatolni szükséges!** A Kbt. 65. § (7) bekezdés rendelkezései alapján csatolni kell a részvételi jelentkezésben a kapacitásait rendelkezésre bocsátó szervezet olyan szerződéses vagy előszerződésben vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.

A Kbt. 65. § (8) bekezdés rendelkezései alapján az a szervezet, amelynek adatait az ajánlattevő vagy részvételre jelentkező a gazdasági és pénzügyi alkalmasság igazolásához felhasználja, a Ptk. 6:419. §-ában foglaltak szerint kezesként felel az ajánlatkérőt az ajánlattevő teljesítésének elmaradásával vagy hibás teljesítésével összefüggésben ért kár megtérítéséért.

1. A részvételi jelentkezéshez benyújtott dokumentumokat a Kbt. 47. § (2) bekezdése alapján egyszerű másolatban is be lehet nyújtani.
2. Amennyiben bármely, a részvételi jelentkezéshez csatolt okirat, igazolás, nyilatkozat, stb. nem magyar nyelven kerül kiállításra, úgy azt a részvételre jelentkező magyar nyelvű fordításban is köteles becsatolni. A Kbt. 47. § (2) bekezdése alapján ajánlatkérő a nem magyar nyelven benyújtott dokumentumok részvételre jelentkező általi felelős fordítását is elfogadja. Felelős fordítás alatt az ajánlatkérő az olyan fordítást érti, amely tekintetében a részvételre jelentkező képviseletére jogosult személy nyilatkozik, hogy az mindenben megfelel az eredeti szövegnek. A fordítás tartalmának helyességéért a részvételre jelentkező felel. Az ajánlatok bírálata során a magyar nyelvű dokumentum az irányadó. Ajánlatkérő a fentieken túl elfogadja az eredetileg két nyelven készült iratokat, nyilatkozatokat is.

**Ajánlatkérő felhívja a figyelmet arra, hogy a tárgyalásoknak és a biztosítási szerződésnek is a kizárólagos nyelve a magyar.**

1. A részvételi jelentkezések összeállításával és benyújtásával kapcsolatban felmerült összes költség a részvételre jelentkezőt terheli.
2. Közös részvételre jelentkezés esetében a részvételi jelentkezéshez csatolni kell az egyetemleges felelősségvállalásról szóló megállapodást (konzorciális szerződést), amely tartalmazza a részvételre jelentkezők között, a közbeszerzési eljárással kapcsolatos hatáskörök bemutatását, kijelöli azon részvételre jelentkezőt, aki a konzorciumot az eljárás során kizárólagosan képviseli, illetőleg a közös részvételre jelentkezők nevében hatályos jognyilatkozatot tehet. Ajánlatkérő felhívja a részvételre jelentkezők figyelmét, hogy a Kbt. 35. § (3) bekezdése alapján a közös részvételre jelentkezők csoportjának képviseletében tett minden nyilatkozatnak egyértelműen tartalmaznia kell a közös részvételre jelentkező megjelölését.
3. Ajánlatkérő a részvételre jelentkezőket a Kbt. 79. § (1) bekezdése alapján az eljárás részvételi szakaszának eredményéről vagy eredménytelenségéről a részvételi jelentkezések elbírálásáról szóló összegezés egyidejűleg minden részvételre jelentkező részére faxon vagy elektronikus úton történő megküldésével tájékoztatja.
4. Ajánlatkérő nem teszi lehetővé a nyertes ajánlattevő(k) számára a szerződés teljesítése érdekében gazdálkodó szervezet (projekttársaság) létrehozását.
5. Ajánlatkérő felhívja a részvételre jelentkezők figyelmét, hogy tárgyi közbeszerzési eljárás során nem alkalmazza a Kbt. 75. § (2) bekezdés e) pontját.
6. Az ajánlattételi felhívás és dokumentáció megküldésének tervezett napja (összhangban a Kbt. 50. § (1) bekezdés t) pont alapján): 2017. szeptember 22.
7. Ajánlatkérő felhívja a részvételre jelentkezők figyelmét arra, hogy csak olyan összetételben tehetnek ajánlatot, ahogyan az alkalmassá minősítésük a részvételi szakaszban megtörtént (Kbt. 35. § (7) bekezdés).
8. A részvételi szakaszban ajánlatkérő nem kérhet, a részvételre jelentkező pedig nem tehet ajánlatot. Ha a részvételre jelentkező ajánlatot tesz, a részvételi jelentkezése a Kbt. 73. § (3) bekezdés alapján érvénytelen.
9. Ajánlatkérő jelen közbeszerzési eljárásban ajánlati biztosítékot nem ír elő.
10. Ajánlatkérő felhívja a részvételre jelentkező figyelmét arra, hogy ajánlatkérő kapcsolattartási pontjaként megjelölt székházban beléptető rendszer működik, s emiatt az épületbe történő belépés a portai regisztráció miatt időigényes (előre láthatólag 20-25 perc). Ennek figyelembevétele a részvételre jelentkezők részéről elengedhetetlen, különös tekintettel a részvételi jelentkezések benyújtásának napjára. Az ebből eredő bárminemű késedelemért ajánlatkérő felelősséget nem vállal. Ajánlatkérő felhívja a figyelmet, hogy a részvételi határidő lejártát a www.pontosido.hu weboldal „Budapest idő” adatai alapján állapítja meg.
11. Ajánlatkérő valamennyi értesítést (pl. jegyzőkönyv, összegezés) a felolvasólapon megadott faxszámra küldi meg a részvételre jelentkezők részére. Ajánlatkérő felhívja a részvételre jelentkezők figyelmét, hogy kapcsolattartási adataikat szíveskedjenek a felolvasólapon úgy megadni, hogy ajánlatkérő nem vállal felelősséget azért, amennyiben a megküldött értesítések a címzett oldalán nem jutnak el a megfelelő kapcsolattartóhoz (technikai ok, szabadság stb.). Amennyiben a részvételre jelentkező a felolvasólapon megadott elérhetőséget módosítani, kiegészíteni kívánja, úgy erről köteles ajánlatkérőt tájékoztatni.
12. Amennyiben részvételre jelentkező a Kbt. 44. § alapján a részvételi jelentkezésének egy részét üzleti titoknak (ideértve a védett ismeretet is) minősíti és ezáltal annak nyilvánosságra hozatalát megtiltja, úgy erről nyilatkoznia kell jelentkezésében. Ezzel kapcsolatban felhívjuk a részvételre jelentkező figyelmét a Kbt. 44. § (2)-(4) bekezdésében foglaltakra. Felhívjuk továbbá a figyelmet, hogy a fentiek alapján üzleti titoknak (ideértve a védett ismeretet is) minősített információkat a részvételi jelentkezésben elkülönített módon, mellékletben kell közölni. Az üzleti titkot tartalmazó iratokat úgy kell elkészíteni, hogy azok kizárólag olyan információkat tartalmazzanak, amelyek nyilvánosságra hozatala az üzleti tevékenység végzése szempontjából aránytalan sérelmet okozna, továbbá ne tartalmazzanak a Kbt. 44. § (2)-(3) bekezdés szerinti elemeket. A részvételre jelentkező az üzleti titkot tartalmazó́, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A részvételre jelentkező által adott indokolás nem megfelelő̋, amennyiben az általánosság szintjén kerül megfogalmazásra. Ajánlatkérő rögzíteni kívánja, hogy nem megfelelő az indoklás, amennyiben csupán megismétli a vonatkozó jogszabályi rendelkezéseket vagy általánosságot rögzít. A benyújtott indoklásban a részvételre jelentkezőnek mindenképpen meg kell jelölnie a kockázatot, a veszélyeket és a valószínűsíthető sérelmet.

Ajánlatkérő felhívja a figyelmet, hogy amennyiben a részvételre jelentkező valamely adatot a Kbt. 44. § (2)-(3) bekezdésébe ütköző módon minősít üzleti titoknak és ezt az ajánlatkérő hiánypótlási felhívását követően sem javítja, úgy részvételi jelentkezése a Kbt. 73. § (1) bekezdés fa) pontja alapján érvénytelen.

1. Ajánlatkérő felhívja a figyelmet a Kbt. 25. §-ában foglaltakra.
2. Ajánlatkérő felhívja továbbá a figyelmet, hogy a részvételre jelentkezőknek a részvételi jelentkezésükben nyilatkozniuk kell, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglaltak alapján átlátható szervezetnek minősülnek. (Ajánlatkérő erre vonatkozóan a Közbeszerzési Dokumentumokban külön nyilatkozatmintát bocsát rendelkezésre.) Az államháztartásról szóló 2011. évi CXCV. törvény 41. § (6) bekezdése alapján központi költségvetési kiadási előirányzatok terhére olyan jogi személlyel, jogi személyiséggel nem rendelkező szervezettel nem köthető érvényesen visszterhes szerződés, illetve ilyen létrejött szerződés alapján nem teljesíthető kifizetés, amely szervezet nem minősül átlátható szervezetnek. Amennyiben részvételre jelentkező nem minősül átlátható szervezetnek, úgy ajánlata a Kbt. 73. § (1) bekezdése e) pontja alapján érvénytelennek minősül.
3. A részvételi jelentkezésnek tartalmaznia kell a felhívásban külön ki nem emelt egyéb nyilatkozatokat, igazolásokat és más dokumentumokat, melyeket a Kbt. kötelezően előír.
4. A jelen részvételi felhívásban és a közbeszerzési dokumentumokban nem szabályozott kérdésekben a közbeszerzésekről szóló 2015. évi CXLIII. törvény az irányadó.
5. ***A részvételi felhívás megküldésének napja:*** 2017. augusztus 8.